Oficialusis leidinys L 180 , 15/07/1999 p. 0009 - 0032



Komisijos reglamentas (EB) Nr. 1545/1999 1999 m. liepos 14 d. iš dalies keičiantis Reglamentą (EB) Nr. 1091/94, nustatantį tam tikras išsamias Tarybos reglamento (EEB) Nr. 3528/86 dėl Bendrijos miškų apsaugos nuo oro taršos įgyvendinimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1986 m. lapkričio 17 d. Tarybos reglamentą (EEB) Nr. 3528/86 dėl Bendrijos miškų apsaugos nuo oro taršos [1] su paskutiniais pakeitimais, padarytais Reglamentu (EB) Nr. 307/97 [2], ypač į jo 3 straipsnio 2 dalį, (1) kadangi pagal Reglamento (EEB) Nr. 3528/86 2 straipsnio 1 dalies trečiąją įtrauką Bendrijos sistemos tikslas – padėti valstybėms narėms vadovauti intensyviai ir nenutrūkstamai miškų ekosistemos stebėjimo sistemai pastoviuose apskaitos bareliuose; (2) kadangi pagal Reglamento (EEB) Nr. 3528/86 2 straipsnio 2 dalį valstybės narės turi siųsti Komisijai duomenis, surinktus pastovių apskaitos barelių, skirtų intensyviam ir nuolatiniam stebėjimui, tinkle; (3) kadangi šį tinklą valstybės narės įrengė pagal Komisijos reglamento (EB) Nr. 1091/94 [3] I priedą su paskutiniais pakeitimais, padarytais Reglamentu (EB) Nr. 1390/97 [4]; kadangi duomenų pateikimo bendrieji metodai ir formatas rengiant nuolatinį medžio lajos būklės aprašą, dirvos ir lapijos būklės aprašą, prieaugio, nusėdimo matavimus, meteorologinius stebėjimus ir vykdant dirvožemio tirpalo mėginių monitoringą yra nustatyti Reglamento (EB) Nr. 1091/94 III–X prieduose; (4) kadangi žemės paviršiaus augalijos vertinimo rezultatai yra jau užfiksuoti, o duomenų pateikimo bendra metodika ir forma turi būti įtrauktos į Reglamentą (EB) Nr. 1091/94; kadangi bendroji meteorologinių matavimų metodika turi būti atnaujinta; (5) kadangi šiame reglamente numatytos priemonės atitinka Miškų nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1091/94 iš dalies keičiamas taip: 1) 1 straipsnio 2 dalis keičiama taip: "2. Pastoviuose apskaitos bareliuose turi būti atliekama intensyvi ir nuolatinė miškų ekosistemos kontrolė. Ją sudaro nuolatinis medžio lajos būklės aprašas, dirvos ir lapijos būklės aprašas, bei prieaugio pokyčių, nusėdimo laipsnio ir meteorologinių duomenų matavimas, dirvožemio tirpalų mėginių ėmimas bei analizė ir žemės paviršiaus augalijos vertinimas taikant objektyvius atrankos metodus ir analizę pagal nustatytus metodus." 2) 1 straipsnio 4 dalis keičiama taip: "4. Su šio straipsnio nuostatomis susijusi techninė informacija yra pateikta III–XI prieduose." 3) 2 straipsnio 1 dalyje po paskutinės įtraukos pridedama tokia įtrauka: "— atlikti žemės paviršiaus augalijos vertinimą." 4) I priedas pakeičiamas šio reglamento I priedu. 5) II priedas pakeičiamas šio reglamento II priedu. 6) VIIa priedas iš dalies keičiamas pagal šio reglamento III priedą. 7) IX priedas pakeičiamas šio reglamento IV priedu. 8) Šio reglamento V priedas pridedamas kaip XI priedas. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. liepos 14 d. Komisijos vardu Franz Fischler Komisijos narys [1] OL L 326, 1986 11 21, p. 2. [2] OL L 51, 1997 2 21, p. 9. [3] OL L 125, 1994 5 18, p. 1. [4] OL L 190, 1997 7 19, p. 3. -------------------------------------------------- I PRIEDAS Reglamento (EB) Nr. 1091/94 I priedas keičiamas šiuo priedu: " I PRIEDAS PASTOVIŲ APSKAITOS BARELIŲ TINKLO, SKIRTO INTENSYVIAM, NUOLATINIAM MONITORINGUI VYKDYTI, BENDRIEJI SUDARYMO METODAI (Reglamento (EEB) Nr. 3528/86 2 straipsnio 1 dalis ir jo pakeitimai) I. Bendrosios pastabos Reglamento (EEB) Nr. 3528/86 2 straipsnio 1 dalyje ir jo pakeitimuose minimos sistemos tikslas – Bendrijos valstybėse narėse sudaryti pastovių apskaitos barelių tinklą bei intensyvaus ir nuolatinės apskaitos pagalba rinkti duomenis. Šios sistemos tikslai: - vykdyti intensyvų ir nuolatinį miškų ekosistemų monitoringą, susijusį su oro taršos daroma žala ir kitais miškų būklę įtakojančiais veiksniais, - gerinti priežastinių ryšių tarp miškų ekosistemos ir ją įtakojančių veiksnių supratimą, ypač oro taršos, vienoje vietoje koncentruojant įvairius matavimus ir miškų ekosistemų bei jų sudėtinių dalių monitoringą, - gauti svarbią informaciją apie Bendrijos daugelio miškų ekosistemų raidą. II. Pastovių apskaitos barelių tinklo sudarymas II.1. Apskaitos barelių atranka Valstybės narės iki 1994 m. birželio 30 d. savo šalyje atsirinko pakankamą kiekį pastovių apskaitos barelių. Nuo tada kai kurios valstybės narės pabaigė vykdyti savo papildomų apskaitos barelių nacionalinę intensyvaus monitoringo programą. Teoriškai didžiausias šių apskaitos barelių kiekis kiekvienai valstybei narei neturėtų viršyti 15 apskaitos barelių, tačiau valstybėms narėms leidžiama pasirinkti daugiau apskaitos barelių su sąlyga, kad jų skaičius neviršys 20 % nacionalinių apskaitos barelių skaičiaus Bendrijos 16 x 16 km tinklelyje (Reglamentas EEB Nr. 1696/87). Už šių apskaitos barelių atranką atsako valstybės narės, nors šiai atrankai turėtų būti taikomi šie kriterijai: - apskaitos bareliai turėtų būti parinkti tokiose vietose, kad juose būtų atitinkamos šalies svarbesnės miškų augalų rūšys ir plačiau paplitę augimo sąlygos, - mažiausias apskaitos barelio dydis – 0,25 hektaro, matuojant horizontalioje plokštumoje, - kad būtų sumažinta aplink apskaitos barelį esančiose zonose vykdomos veiklos įtaka, jį turi juosti buferinė zona. Faktinis zonos plotis priklauso nuo miško tipo ir amžiaus. Jeigu apskaitos barelio plote ir jo apylinkėse augantys medžiai yra vienodo aukščio ir amžiaus, buferinės zonos plotis siekia 5 ar 10 m. Jeigu miško zoną, kurioje yra apskaitos barelis, sudaro mišrūs skirtingų rūšių arba amžiaus medynai, buferinė zona padidinama iki penkių kartų negu potencialiai didžiausias plotelyje esančio miško aukštis, - kadangi apskaitos barelyje bus vykdomas ilgalaikis monitoringas, būtina aiškiai pažymėti jo kampus ir (arba) ribas, ir kad kiekvienas apskaitos medis apskaitos barelyje būtų pažymėtas ilgai išliekančiu ženklu, - apskaitos bareliai turi būti lengvai pasiekiami bet kuriuo metu, ir neturėtų būti jokių apribojimų į juos patekti ir paimti mėginius, - apskaitos barelio, jo buferinės zonos ir aplinkinio miško valdymas turi būti vienodas (pvz., turėtų būti galima palyginti valdymo veiksmus), o monitoringo vykdymo keliami trukdymai turėtų būti kiek galima sumažinti, - turėtų būti vengiama tiesioginės taršos iš žinomų vietinių šaltinių. Apskaitos bareliai neturėtų būti labai arti fermų, arti pagrindinių kelių ar netoliese nuo taršą skleidžiančių pramonės objektų, - apskaitos barelyje ar šalia jo turėtų būti pakankamas kiekis medžių mėginiams imti, - apskaitos bareliai ir buferinė zona turėtų būti kiek įmanoma vienodesni, pavyzdžiui, pagal rūšis ar rūšių mišinį, amžių, dirvą ir nuolydį, - apskaitos bareliai turėtų būti pakankamai toli nuo miško pakraščio. Rekomenduojama atrinkti tuos apskaitos barelius, kurių monitoringas pastaruosius metus buvo atliekamas pagal Reglamentą (EEB) Nr. 3528/86 arba kitas programas. Jeigu turi būti atrenkami papildomi apskaitos bareliai, rekomenduojama, kad tie apskaitos bareliai būtų identiški Bendrijos 16 x 16 km tinklelyje esantiems apskaitos bareliams, ir kad jie būtų tokiose vietose, kad galima būtų panaudoti informaciją iš kitų šaltinių (pvz., meteorologijos stočių). II.2. Apskaitos barelio įrengimas ir dokumentai 1994 m. valstybės narės pateikė Komisijai kiekvieno apskaitos barelio bendruosius duomenis ir išsamų apibūdinimą. Į išsamų apskaitos barelio apibūdinimą įeina: tiksli apskaitos barelio vieta, planas, kuriame pažymėti nuolatiniai apskaitos barelio kampai ir (arba) ribos, medžių skaičius apskaitos barelyje ir visi kiti atitinkami pastovūs elementai, esantys apskaitos barelyje ar šalia jo (pvz., privažiavimo kelias, upės). Ateityje šiame žemėlapyje taip pat turi būti nurodytos tikslios atrankos vietos (pvz., dirvožemio įgriovos). II.3. Dalinio apskaitos barelio apibrėžimas Iš esmės visi visame apskaitos barelyje augantys medžiai turi būti įtraukti į medžių vertinimo mėginį (pvz., viršūnės aprašą, prieaugio įvertinimą). Tuo atveju, kai apskaitos barelyje auga daug medžių (t. y. tankūs medynai), gali būti apibrėžta, kur bus dalinio apskaitos barelio vieta šioms kontrolėms vykdyti. Dalinio apskaitos barelio dydis apskaitos barelio įrengimo metu turėtų būti pakankamai didelis, kad būtų galima gauti patikimus šios kontrolės įvertinimus ne mažiau kaip 20 metų, dar geriau – visą medynų gyvavimo laiką. Per šį laikotarpį daliniame apskaitos barelyje turėtų būti ne mažiau kaip 20 medžių. II.4. Bendroji informacija apie kiekvieną apskaitos barelį Tokia bendroji informacija apie kiekvieną pastovųjį apskaitos barelį, skirtą intensyviam ir nuolatiniam monitoringui vykdyti, turi būti renkama jo įrengimo metu ir atliekant pirmąsias kontroles: Įrengimas | Pirmosios kontrolės | | | —Apibūdinimo kodas Šalis Stebimo apskaitos barelio numeris Faktinė ilguma ir platuma | | —Vietos duomenys | Aukštis Orientacija Bendras apskaitos barelio dydis Medžių skaičius apskaitos barelyje Dalinis apskaitos barelis (jeigu toks yra) | Galimybė pagrindinėms rūšims apsirūpinti vandeniu Humuso tipas Dirvos vienetas (įvertinimas) | —Duomenys apie medynus | Vidutinis viršaujančio ardo amžius Pagrindinės medžių rūšys Išeiga (įvertinimas) | | —Kiti pastebėjimai | Ankstesni duomenys apie apskaitos barelį Netoliese esanti kita monitoringo stotis | | Kai siekiant baigti vykdyti nacionalinę intensyvaus monitoringo programą, įrengiami papildomi apskaitos bareliai, valstybės narės iki tų pačių metų, kuriais buvo pakartotinai įrengiami bareliai, pabaigos pateikia Komisijai apie kiekvieną įrengtą apskaitos barelį informaciją, surinktą įrengimo metu, panaudodamos duomenų laikmeną (žr. VIIa priedo 1a formą) ir ataskaitas (žr. VIIa priedo 1b formą). Per daugelį monitoringo vykdymo metų surinkta svarbi informacija turi būti pateikiama kasmet, naudojant 1a ir 1b formas (VII priedas). Kita informacija pateikiama iš karto atlikus pirmą svarbią kontrolę ir prireikus atnaujinama. III. Pažeist ų apskaitos barelių pakeitimas III.1. Bendrosios pastabos Už intensyvaus monitoringo apskaitos barelių atranką atsakingos valstybės narės. Šiame priede yra nustatyta daug šios atrankos kriterijų. Daugelis valstybių narių sukūrė savo nacionalinių miškų ekosistemų monitoringo strategiją, kuria siekiama stebėti svarbesniąsias medžių rūšis ir augimo sąlygas. Nors apskaitos barelius reikėjo atsirinkti taip, kad juose būtų galima vykdyti ilgalaikį monitoringą, šie apskaitos bareliai dėl gaisro ir pan. visuomet gali būti suniokoti pirma laiko. Kai kuriais atvejais prieš tai, kol išnyksta visi apskaitos barelio medžiai, dar galima paimti paskutinius mėginius. Kitas žingsnis – pagal atrankos kriterijus peržiūrėti strategiją ir nuspręsti, kokie kriterijai turėtų būti taikomi naujojo apskaitos barelio atrankai. III.2. Apskaitos barelio uždarymas Turėtų būti pasinaudojama proga atlikti paskutiniuosius matavimus/vertinimus. Jei įmanoma, iki (visiško) apskaitos barelio sunykimo gali būti imami apskaitos medžių (pažeisti) mėginiai. Iškirtus medžius, gali būti išmatuojamas tikslus medžio ilgis, paimami kamieno skerspjūvio ir tikslūs lapijos mėginiai. III.3. Strategija Daugelio valstybių narių monitoringo strategija apima miško vietovės, miško ekosistemos, rūšių aspektus, taip pat dažnai įtraukiami dirvožemio, meteorologiniai ir nusėdimo lygių aspektai. Kai apskaitos barelį reikia keisti, turėtų būti pasinaudojama šia proga patikrinti, ar pirminė strategija yra vis dar galiojanti, ir kaip geriausiai galėtų būti užpildytos spragos. Šiame kontekste turėtų būti įvertinama tai, kad greta pirminių kontrolių (medžio lajos būklės, dirvožemio, lapijos bei prieaugio) pastaraisiais metais į programą įtrauktos papildomos kontrolės (nusėdimo, meteorologinės, dirvožemio tirpalo mėginių, žemės paviršiaus augalijos, nuotolinio valdymo [1]. Todėl planuojant keisti apskaitos barelius, rekomenduojama atsižvelgti į intensyvios monitoringo programos pokyčius. Tačiau bendru atveju patartina, kad naujieji apskaitos bareliai būtų tame pačiame rajone, o juose vyrautų tas pats dirvožemio tipas, nusėdimo lygis ir medžių rūšys kaip ir sunykusiuose apskaitos bareliuose. III.4. Pakartotinis apskaitos barelio įrengimas Atsirenkant naujus apskaitos barelius taikomi tokie patys kriterijai kaip ir sunykusiems apskaitos bareliams. Įrengus naujus apskaitos barelius, kai kurios greitai pakartotinai nevykdomos kontrolės turėtų būti atliekamos kuo greičiau (t. y. dirvožemio ir nuotolinio valdymo). Kadangi medžio lajos būklės ir lapijos kontrolės atliekamos kartą per metus arba kas dveji metai, iš karto įrengus apskaitos barelį, nebūtina papildomai vykdyti šios rūšies kontrolę. Kai kita eilinė prieaugio kontrolė yra numatyta vėliau negu po trejų metų nuo apskaitos barelio įrengimo, prieaugio matavimai turėtų būti atliekami iš karto įrengus apskaitos barelį. III.5. Specialūs atmintini punktai Iš naujo įrengtiems apskaitos bareliams suteikiamas naujas numeris. Valstybės narės kito įprastinio duomenų perdavimo metu Komisijai kartu pateikia ir informaciją apie apskaitos barelio pakeitimo priežastis, paskutiniųjų atliktų stebėjimų/matavimų rezultatus ir naujiems apskaitos bareliams taikytus atrankos kriterijus. " [1] Neprivalomojo oro fotografijų metodo taikymo intensyvaus monitoringo apskaitos bareliuose techninės detalės pateikiamos Europos Komisijos redaguotose nuotolinio valdymo aplikacijų instrukcijose. -------------------------------------------------- II PRIEDAS " II PRIEDAS PARAIŠKOS BENDRIJOS PAGALBAI GAUTI, ATSIŽVELGIANT Į REGLAMENTO (EEB) Nr. 3528/86 2 STRAIPSNYJE IR JO PAKEITIMUOSE NUMATYTAS VYKDYTI PRIEMONES Paraiškos pagalbai gauti turi būti pateikiamos pagal Komisijos reglamento (EEB) Nr. 526/87 [1] A priedą kartu su toliau išvardytos informacijos santrauka ir užpildyta lentele, pateikta šiame priede kaip 2a forma. Visoms pagal 2 straipsnį numatytoms įgyvendinti priemonėms turi būti pateikiama informacija šiais klausimais: 1. Trumpas priemonių apibūdinimas 2. Pareiškėjas Ryšys tarp pareiškėjo ir priemonių. 3. Už priemonių vykdymą atsakinga tarnyba Pagrindinių tarnybos veiklos sričių tikslas ir taikymo sritis. 4. Išsamus priemonių apibūdinimas, kai: a) priemonės susijusios su pastovių apskaitos barelių, skirtų intensyviam ir nuolatiniam stebėjimui vykdyti, tinklo sukūrimu ar išplėtimu: 1) esamos padėties apibūdinimas; 2) susijusio regiono (-ų) geografinė padėtis ir vieta (ir kartografinis dokumentas); 3) pastovių apskaitos barelių skaičius; b) priemonės, susijusios su lajos būklės pastoviuose apskaitos bareliuose aprašo sudarymu ir vykdymu: 1) esamos padėties apibūdinimas; 2) apskaitos barelių, kurie turi būti įtraukti į lajos būklės aprašą, skaičius (2a forma); 3) išsamus apskaitos barelyje naudojamos atrankos tvarkos aprašymas (medžių skaičius, ženklai ir pan.); 4) numatytų priemonių vykdymo grafiko parodymai (2b forma); c) priemonės, susijusios su pastovių apskaitos barelių dirvos būklės aprašo sudarymu ir vykdymu: 1) esamos padėties apibūdinimas; 2) pastovių apskaitos barelių, kurie turi būti įtraukti į dirvos būklės aprašą, skaičius (2a forma); 3) išsamus apskaitos barelyje naudojamos atrankos tvarkos aprašymas (atskirų mėginių skaičius, dirvos profilio apibūdinimas ir pan.); 4) išsamus parametrų, kurie turi būti nustatyti, aprašymas ir taikytinų analizės metodų kartu su aiškiu kalibravimo, pataisymų ir (arba) pakartotinių apskaičiavimų, reikalingų, kad rezultatai būtų suderinami su rezultatais, analizuotais taikant patvirtintus metodus, apibūdinimas; 5) numatytų priemonių vykdymo grafiko parodymai (2b forma); d) priemonės, susijusios su pastovių apskaitos barelių lapijos būklės aprašo sudarymu ir vykdymu: 1) esamos padėties apibūdinimas; 2) pastovių apskaitos barelių, kurie turi būti įtraukti į lapijos būklės aprašą, skaičius (2a forma); 3) išsamus apskaitos barelyje naudojamos atrankos tvarkos aprašymas (atskirų mėginių skaičius, apibūdinimas ir pan.); 4) išsamus parametrų, kurie turi būti nustatyti, aprašymas ir taikytinų analizės metodų kartu su aiškiu kalibravimo, pataisymų ir (arba) pakartotinių apskaičiavimų, reikalingų, kad rezultatai būtų suderinami, apibūdinimas; 5) numatytų priemonių vykdymo grafiko parodymai (2b forma); e) priemonės, susijusios su pastoviuose apskaitos barelio prieaugio pokyčių matavimų įrengimu ir vykdymu: 1) esamos padėties apibūdinimas; 2) pastovių apskaitos barelių, kurie turi būti įtraukti į prieaugio matavimų aprašą, skaičius (2a forma); 3) išsamus apskaitos barelyje atliekamų matavimų vykdymo aprašymas (matavimų skaičius, apibūdinimas ir pan.); 4) išsamus parametrų, kurie turi būti nustatyti, aprašymas ir taikytinų analizės metodų kartu su aiškiu kalibravimo, pataisymų ir (arba) pakartotinių apskaičiavimų, reikalingų, kad rezultatai būtų suderinami su rezultatais, analizuotais taikant patvirtintus metodus, apibūdinimas; 5) numatytų priemonių vykdymo grafiko parodymai (2b forma); f) priemonės, susijusios su nuolatinio stebėjimo apskaitos barelio nusėdimo greičio matavimų įrengimu ir vykdymu: 1) esamos padėties apibūdinimas; 2) pastovių apskaitos barelių, kurie turi būti įtraukti į nusėdimo matavimų aprašą, skaičius (2a forma); 3) išsamus apskaitos barelyje atliekamų matavimų vykdymo aprašymas (matavimų skaičius, apibūdinimas ir pan.); 4) išsamus parametrų, kurie turi būti nustatyti, aprašymas ir taikytinų analizės metodų kartu su aiškiu kalibravimo, pataisymų ir (arba) pakartotinių apskaičiavimų, reikalingų, kad rezultatai būtų suderinami su rezultatais, analizuotais taikant patvirtintus metodus, apibūdinimas; 5) numatytų priemonių vykdymo grafiko parodymai (2b forma); g) priemonės, susijusios su nuolatinio stebėjimo apskaitos barelio meteorologinių matavimų įrengimu ir vykdymu: 1) esamos padėties apibūdinimas; 2) pastovių apskaitos barelių, kurie turi būti įtraukti į meteorologinių matavimų aprašą, skaičius (2a forma); 3) išsamus apskaitos barelyje atliekamų matavimų vykdymo aprašymas (matavimų skaičius, apibūdinimas ir pan.); 4) išsamus parametrų, kurie turi būti nustatyti, aprašymas ir taikytinų analizės metodų kartu su aiškiu kalibravimo, pataisymų ir (arba) pakartotinių apskaičiavimų, reikalingų, kad rezultatai būtų suderinami su rezultatais, analizuotais taikant patvirtintus metodus, apibūdinimas; 5) numatytų priemonių vykdymo grafiko parodymai (2b forma); h) priemonės, susijusios su pastovaus apskaitos barelio dirvožemio tirpalo matavimų įrengimu ir vykdymu 1) esamos padėties apibūdinimas; 2) pastovių apskaitos barelių, kurie turi būti įtraukti į dirvožemio tirpalo matavimų aprašą, skaičius (2a forma); 3) išsamus apskaitos barelyje atliekamų matavimų vykdymo aprašymas (matavimų skaičius, apibūdinimas ir pan.); 4) išsamus parametrų, kurie turi būti nustatyti, aprašymas ir taikytinų analizės metodų kartu su aiškiu kalibravimo, pataisymų ir (arba) pakartotinių apskaičiavimų, reikalingų, kad rezultatai būtų suderinami su rezultatais, analizuotais taikant patvirtintus metodus, apibūdinimas; 5) numatytų priemonių vykdymo grafiko parodymai (2b forma); i) priemonės, susijusios su pastovaus apskaitos barelio žemės paviršiaus augalijos vertinimų įrengimu ir vykdymu: 1) esamos padėties apibūdinimas; 2) pastovių apskaitos barelių, kurie turi būti įtraukti į žemės paviršiaus augalijos vertinimų aprašą, skaičius (2a forma); 3) išsamus apskaitos barelyje imamų mėginių aprašymas (mėginių skaičius, apibūdinimas ir pan.); 4) išsamus parametrų, kurie turi būti nustatyti, aprašymas ir taikytinų analizės metodų kartu su aiškiu kalibravimo, pataisymų ir (arba) pakartotinių apskaičiavimų, reikalingų, kad rezultatai būtų suderinami su rezultatais, analizuotais taikant patvirtintus metodus, apibūdinimas; 5) numatytų priemonių vykdymo grafiko parodymai (2b forma). 5. 4 punkto a–i papunkčiuose nurodytų priemonių vykdymo išlaidos (2a forma) 1. Tinklo įrengimo arba išplėtimo išlaidos (4a) 1.1. Išlaidos vienam apskaitos bareliui 1.2. Visos išlaidos 1.3. Bendrijos pagalba, kuriai gauti buvo pateikta paraiška 2. Kiekvienos kontrolės vietos įrengimui, stebėjimui arba atrankai skirtos išlaidos (4b–4i) 2.1. Išlaidos vienam apskaitos bareliui 2.2. Visos išlaidos 2.3. Bendrijos pagalba, kuriai gauti buvo pateikta paraiška 3. Kiekvienos kontrolės vietos analizei ir įvertinimui skirtos išlaidos (4b–4i) 3.1. Išlaidos vienam apskaitos bareliui 3.2. Visos išlaidos 3.3. Bendrijos pagalba, kuriai gauti buvo pateikta paraiška 4. Visos projekto išlaidos (išlaidų suma: 1.2 (sukūrimas), 2.2 (stebėjimai ir (arba) atranka) bei 3.2 (analizė ir vertinimas). 5. Visa Bendrijos pagalba, kuriai gauti buvo pateikta paraiška (išlaidų suma: 1.3 (sukūrimas), 2.3 (stebėjimai ir (arba) apskaita) bei 3.3 (analizė ir vertinimas). 6. Užpildyti 2a ir 2b formas +++++ TIFF +++++ +++++ TIFF +++++ +++++ TIFF +++++ " [1] OL L 53, 1987 2 21, p. 14. -------------------------------------------------- III PRIEDAS Reglamento (EB) Nr. 1091/94 VIIa priede pridedama tokia dalis: - 1 dalyje (kontrolės laikmenų pavadinimų peržiūrėjimas) pridedami tokie žodžiai: "Vertinimas | Priedas | Dažnumas | Laikmenos pavadinimas (-ai) | Žemės paviršiaus augalija | XI | Penkis kartus kasmet | XX1996.PLV XX1996.VEM" | - paskutinė pastraipa pakeičiama: "Kiekvienos laikmenos pavadinimą sudaro dvi šalies kodo raidės (pavadinimų sąraše atitinka XX), po to eina vertinimo atlikimo metai (pavyzdyje – 1996) arba GENER, jeigu informacija pateikiama vieną kartą, taškas (.) ir toliau trijų raidžių kodas. Šį apskaitos barelio laikmenų trijų raidžių kodą sudaro raidės PL ir atitinkamai pirmoji atlikto soil (dirvožemis), foliage (lapija), increment (prieaugis), deposition (nusėdimas), meteorology (meteorologija), soil solution (dirvožemio tirpalas) ar ground vegetation (žemės paviršiaus augalija) įvertinimo raidė (-ės). Trijų raidžių duomenų laikmenų kodą sudaro dvi (arba viena) soil (dirvožemis), foliage (lapija), increment (prieaugis), deposition (nusėdimas), meteorology (meteorologija), soil solution (dirvožemio tirpalas) ar ground vegetation (žemės paviršiaus augalija) raidė (-ės), bei viena (arba dvi) raidė (-ės), nurodančios mandatory (privaloma), optional (neprivaloma) arba skirtingas prieaugio įvertinimo, nusėdimo vertinimo (ore) dalis." - 5b forma pakeičiama pridedama 5b forma, - 8a, 8b, 8c, 8d, 8e ir 8f formos pakeičiamos pridedamomis 8a, 8b ir 8 c formomis, - pridedamos dar 2 formos (10a ir 10b formos), - "Pastovių apskaitos barelių kontrolės duomenų, kurie turi būti pateikiami Komisijai", kodų sąrašas iš dalies keičiamas taip: Informacija apie lapijos aprašą Išbraukiamas 26 punktas. Informacija apie meteorologinį monitoringą 41–46 punktai pakeičiami: "41) Apskaitos barelio, prietaiso kodas Visiems prietaisams, kurie įrengiami apskaitos barelyje arba greta jo, suteikiamas apskaitos barelio/prietaiso kodas. Šį kodą sudaro apskaitos barelio numeris (ne daugiau keturi skaitmenys) ir kiekvieno prietaiso eilės numeris (iki 99). Kai prietaisai pakeičiami arba pridedami, taikomi nauji kodai (pvz., penktajam prietaisui 1234 apskaitos barelyje suteikiamas kodas 1234.05). 42) Vieta Prietaiso buvimo vieta nurodoma: S : prietaisas yra apskaitos barelio vietoje, t. y. apskaitos barelio buferinėje zonoje. Jis galio būti įrengtas po kupolu, virš kupolo ar miško dirvožemyje F : prietaisas yra (gretimoje) atviroje vietovėje miško teritorijoje W : prietaisas yra meteorologinėje stotyje (paprastai ne miško teritorijoje) O : prietaisas yra kitur 43) Kintamasis Kintamojo, kuris matuojamas prietaisu, žymėjimas AT = oro temperatūra (air temperature) PR = krituliai (precipitation) RH = santykinis drėgnumas (relative humidity) WS = vėjo greitis (wind speed) WD = vėjo kryptis (wind direction) SR = saulės radiacija (solar radiation) UR = Ultravioletinių spindulių radiacija (UVb radiation) TF = polajiniai krituliai (throughfall) SF = krituliai, kurie pasiekia žemę nutekėję nuo medžio kamieno ir šakų (stemflow) ST = dirvožemio temperatūra (soil temperature) MP = dirvožemio terpės potencialas (matric potential in the soil) WC = vandens kiekis dirvožemyje (water content in the soil) XX = gali būti naudojami kiti papildomų parametrų kodai, bet jie turi būti nurodyti su duomenimis pateikiamoje ataskaitoje. 44) Informacija apie prietaisus Vertikali padėtis Vertikali prietaisų padėtis (aukštis arba gylis) nurodoma metrais su pliuso (= aukštis virš žemės) arba minuso ženklu (gylis po žeme), naudojant dviejų skaitmenų ir dviejų skaičių po kablelio formatą. Prietaiso kodas Naudojami tokie atrankos prietaisų ir duomenų įrašymo metodo kodai: 10 : rankinis matavimas ir registravimas popieriuje, 20 : mechaninis registravimas (rankinis matavimas ir registravimas popieriuje), 30 : tiesioginis registravimas popieriuje, 40 : automatinis skaitmeninis registravimas, 50 : skaitmeninis registravimas (su integruotu duomenų registravimo įrenginiu). Smulkesnė informacija apie įrangą nurodoma su duomenimis pateikiamoje ataskaitoje. Skanavimo intervalas (tiktai automatiniams prietaisams) Intervalas tarp dviejų iš eilės atliekamų vertinimų nurodomas sekundėmis. Duomenų įrašymo intervalas (tiktai automatiniams prietaisams) Intervalas tarp dviejų iš eilės vykstančių duomenų įrašymo momentų nurodomas minutėmis. 45) Parametrai, kurie bus nustatomi vykdant meteorologinį monitoringą Krituliai ir polajiniai krituliai Nurodoma kiekvienos dienos kritulių kiekio suma, naudojant ne daugiau kaip keturių skaitmenų ir vieno skaičiaus po kablelio formatą. Temperatūra (oro ir dirvožemio) Temperatūra nurodoma Celsijaus laipsniais, naudojant tokį formatą: plius/minus ir du skaitmenys bei vienas skaitmuo po kablelio. Turi būti pateikiamas dienos vidurkis, žemiausia dienos temperatūra ir aukščiausia dienos temperatūra. Santykinis drėgnumas Nurodomas santykinio drėgnumo dienos vidurkis, aukščiausia ir žemiausia dienos vertė, naudojant dviejų skaitmenų ir vieno skaitmens po kablelio formatą. Vėjo greitis Nurodomas vėjo greičio dienos vidurkis, aukščiausia ir žemiausia dienos vertės, naudojant dviejų skaitmenų ir vieno skaitmens po kablelio formatą. Vėjo kryptis Nurodoma dienos metu vyraujančio vėjo kryptis. Vėjo krypčių kompasas padalinamas į aštuonias 45 laipsnių padalas, pradedant nuo 22,5 laipsnių (ŠR (=45°), R (=90°), PR (=135°)… Š (=0°)). Pranešamas dažniausiai vyraujančios vėjo krypties vidutinis dydis. Saulės radiacija ir ultravioletinių spindulių radiacija Nurodoma saulės radiacijos ir ultravioletinių spindulių radiacijos vidutinė kiekvienos dienos vertė, naudojant ne daugiau kaip keturių skaitmenų ir vieno skaitmens po kablelio formatą. Krituliai, kurie pasiekia žemę nutekėję nuo medžio kamieno ir šakų Krituliai, kurie pasiekia žemę nutekėję nuo medžio kamieno ir šakų, apskaičiuojami mm kritulių; nurodoma jų suma kiekvieną dieną, naudojant ne daugiau kaip keturių skaitmenų ir vieno skaitmens po kablelio formatą. Dirvožemio terpės potencialas Dirvožemio terpės potencialas nurodomas hPa pateikiant dienos vidurkį, aukščiausią ir žemiausią dienos vertę, naudojant ne daugiau kaip keturių skaitmenų ir vieno skaitmens po kablelio formatą. Vandens kiekis dirvožemyje Vandens kiekis dirvožemyje nurodomas tūrio % pateikiant dienos vidurkį, aukščiausią ir žemiausią dienos vertę, naudojant ne daugiau kaip keturių skaitmenų, iš kurių vienas po kablelio, formatą. 46) Užbaigtumas Užbaigtumo rodiklis parodo, kaip atliekamos skanavimo ir įrašymo procedūros, ir yra išreiškiamas procentais, naudojant ne daugiau kaip trijų skaitmenų formatą (100 % = užbaigta)." 47, 48, 49 ir 50 punktai išbraukiami. Prie sąrašo pridedami tokie punktai: "Informacija, susijusi su žemės paviršiaus augalijos vertinimu 61) Apskaitos barelio/kontrolės numeris Kiekvieną kartą (dieną) ar kiekvienu atveju (šiapus ir anapus aptvaro), kai tam tikrame apskaitos barelyje atliekamas žemės paviršiaus augalijos vertinimas, suteikiamas kontrolės numeris. Sujungiant apskaitos barelio ir kontrolės numerius sukuriamas unikalus apskaitos barelio/kontrolės numeris. 62) Aptvėrimas Kadangi augalija šiapus ir anapus užtvaro gali labai skirtis, buvo nuspręsta, kad iš esmės žemės paviršiaus augalija visada kontroliuojama anapus aptvaro. Kai vykdoma šiapus aptvaro esančios augalijos kontrolė, apie tai turėtų būti pranešta kaip apie atskirą kontrolę bei nurodytas kodas: 1 = taip, kontrolė vykdoma šiapus aptvaro, 2 = ne, kontrolė vykdyta anapus aptvertos teritorijos. 63) Bendras plotas, iš kurio imami mėginiai Bendras plotas, iš kurio imami mėginiai, nurodomas kvadratiniais metrais ne daugiau kaip keturiais skaitmenimis. Su duomenimis pateikiamoje ataskaitoje (DAR-Q) nurodoma tiksli informacija apie kartotinių skaičių, žemės paviršiaus augalijos plotelių vietą/išdėstymą ir šių apskaitos barelių dydį. 64) Sluoksnių aukštis ir paplitimas Informacija apie viso žemės paviršiaus augalijos sluoksnio vidutinį aukštį ir numanomą paplitimą, krūmų sluoksnį, žolynų sluoksnį ir samanų sluoksnį pateikiama taip: "× = "turi būti nurodyta. | Aukštis metrais | Paplitimas % | Visas žemės paviršiaus augalijos sluoksnis | | × | Krūmų sluoksnis | × | × | Žolynų sluoksnis | × | × | Samanų sluoksnis | | × | Vidutinis sluoksnių aukštis nurodomas metrais vienu skaitmeniu ir dviem skaitmenimis po kablelio. Numatomas paplitimas nurodomas % viso ploto, kuriame buvo imti mėginiai. 65) Sluoksniai Apibrėžiami tokie sluoksniai: 1laisvasis sluoksnis2krūmų sluoksnis3žolynų sluoksnis4samanų sluoksnis. | turi būti apibrėžti DAR-Q | 66) Rūšies kodas Turi būti taikomas rūšies kodas, susidedantis iš trijų grupių – šeimos, genties ir rūšies – skaitmeninių kodų, atskirtų taškais (.). Daugelį kodų sudaro trijų skaitmenų numeriai. Tačiau viena gentis turi trijų skaitmenų kodą su raidėmis "bis". Rūšies kodas gali būti prailginamas viena raide nurodant atmainą. Visą sąrašą sudaro daugiau negu 11000 rūšių. Šiuo Komisijos skaitmenine forma pateiktu visu sąrašu galės naudotis Nacionaliniai koordinaciniai centrai (NKC). Tais atvejais, kai Flora Europaea sąrašas nėra pilnas, NKC gali parengti specialų nacionaliniu mastu svarbių rūšių sąrašą. Šiuos nacionalinius rūšių kodus sudarys naujas kodo numeris (šeimos, genties ir rūšies), sykiu su šalies kodu (2 raidėmis), atskirtomis taškais (.). NKC tvarko išsamų visų kodų sąrašą, kuriame nurodyta ir atitinkama smulki informacija apie rūšį (pilnas pavadinimas, populiarus pavadinimas, ir t. t.) ir įtraukia šį sąrašą į ataskaitas, pateikiamas su duomenimis. 67) Augalų rūšių paplitimas Šalims paliekama laisvė nustatant augalų rūšių gausą/paplitimą. Šis paplitimas išreiškiamas procentais naudojant ne daugiau kaip penkis skaitmenis, iš kurių du po kablelio (999,99). Su duomenimis pateikiamose ataskaitose nurodomi išsamūs vertinimo metodai, taip pat ir procentų apskaičiavimas." +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- IV PRIEDAS Reglamento (EB) Nr. 1091/94 IX priedas keičiamas taip: " IX PRIEDAS METEOROLOGINIŲ MATAVIMŲ PASTOVIUOSE APSKAITOS BARELIUOSE BENDRIEJI METODAI I. Bendrosios pastabos Meteorologiniai matavimai turi būti atliekami ne mažiau kaip 10 % pastovių apskaitos barelių. Rekomenduojama stebėti meteorologines sąlygas tuose apskaitos bareliuose, kuriuose stebimas ir nusėdimas. Meteorologinių matavimų įranga baigiama įrengti iki 1999 m. birželio 30 d. Šis priedas paremtas ad hoc ES/ICP miškų meteorologijos ekspertų grupės techninėmis rekomendacijomis. Daroma nuoroda į šios ekspertų grupės parengtas pagalbines instrukcijas (1996–1997 m.). II. Aprašo sudarymo metodika II.1. Atrankos įrangos vieta Kad būtų atspindėtos specifinės klimatinės miškingos teritorijos sąlygos, matavimai turėtų būti atliekami atitinkamo miško teritorijoje. Bendru atveju matavimai (išskyrus dirvožemio temperatūras, dirvožemio drėgmę ir medynui tenkančius kritulius) gali būti atliekami apskaitos barelyje virš miško medyno kupolo arba atviros vietovės stotyje, esančioje miško teritorijoje, arti (paprastai ne toliau kaip už 2 km) apskaitos barelio medynų. Atstumas nuo matavimo taško atviros vietovės stotyje iki aplinkinių medynų ar kitų objektų turi būti ne mažiau kaip du kartus didesnis negu suaugusio medžio objekto aukštis. Dirvožemio temperatūra, dirvožemio drėgmė ir medynams tenkantys krituliai turi būti matuojami tarp nuolatinio stebėjimo apskaitos barelio medynų. Kai įmanoma, turėtų būti prijungiama ir nusėdimo matavimo įranga. Kad būtų išvengta žalos šaknims ir dirvos būklei, įranga turėtų būti išdėstoma taip, kad ją būtų galima pasiekti ir prižiūrėti nevaikštant per apskaitos barelį. II.2. Faktinių meteorologinių sąlygų matavimo apskaitos barelyje arba netoli jo metodai Oro sąlygos turėtų būti stebimos nuolat, tam greta apskaitos barelio atviroje vietovėje įrengiant meteorologinę stotį arba greta apskaitos barelio, medynuose įrengiant bokštelį. Techninė įranga, davikliai ir jų išdėstymas turi atitikti tarptautinius Pasaulio meteorologijos organizacijos standartus ir turėtų būti suderinta su nacionalinės meteorologinės tarnybos tinklais. Reikia nustatyti tokius kintamus dydžius: Privalomi | Neprivalomi | Krituliai | Ultravioletinių spindulių radiacija | Oro temperatūra | Dirvožemio temperatūros | Oro drėgmė | Dirvožemio drėgmė | Vėjo greitis | (terpės potencialas, drėgmė) | Vėjo kryptis | Medynui tenkantys krituliai | Saulės radiacija | (Polajinių kritulių ir kritulių, kurie pasiekia žemę nutekėję nuo medžio kamieno ir šakų, kiekis) | ×pateikti duomenis. Parametras | Vienetas | Vidurkis | Suma | Žemiausia vertė | Aukščiausia vertė | Pastabos | Krituliai | (mm) | | × | | | Bendras kritulių kiekis (įskaitant sniegą ir t. t.) | Oro temperatūra | (°C) | × | | × | × | | Santykinis drėgnumas | (%) | × | | × | × | | Vėjo greitis | (m/s) | × | | | × | | Vėjo kryptis | (°) | × | | | | Vyraujanti vėjo kryptis | Saulės radiacija | (W/m2) | × | | | | | Ultravioletinių spindulių radiacija | (W/m2) | × | | | | | Dirvožemio temperatūra | (°C) | × | | × | × | | Dirvožemio drėgmė (dirvožemio terpės potencialas, vandens kiekis) | (hPa) | × | | × | × | | Medynui tenkantys krituliai | (mm) | | × | | | | Kiti | | | | | | Turi būti nurodyta su duomenimis perduodamoje ataskaitoje | Kiekviename apskaitos barelyje, kur atliekami matavimai, parengiama gautų matavimų santrauka ir kasmet perduodama Komisijai, naudojant XX1996.PLM, XX1996.MEM ir XX1996.MEO formas (8a, 8b ir 8c formas). " -------------------------------------------------- V PRIEDAS Pridedamas Reglamento (EB) Nr. 1091/94 XI priedas: " XI PRIEDAS ŽEMĖS PAVIRŠIAUS AUGALIJOS VERTINIMO PASTOVIUOSE APSKAITOS BARELIUOSE BENDRIEJI METODAI I. Bendrosios pastabos Žemės paviršiaus augalija turi būti vertinama ne mažiau kaip 10 % pastovių apskaitos barelių. Pirmas bendrasis vertinimas turi būti atliktas iki 1999 m. rudens. Keliami du žemės paviršiaus augalijos vertinimo tikslai: - apibūdinti dabartinę miškų ekosistemų būklę pagal jų sudėtį, - stebėti augalijos pokyčius dėl natūralių ir antropogeninių aplinkos veiksnių. Iki 1997 m. surinkti ir išanalizuoti duomenys apie žemės paviršiaus augaliją taip pat gali būti naudojami, jei taikomi toliau aprašyti metodai. Šis priedas paremtas ad hoc ES/ICP miškų meteorologijos ekspertų grupės techninėmis rekomendacijomis. Daroma nuoroda į šios ekspertų grupės parengtas instrukcijas (1997 m.). II. Aprašo sudarymo metodika II.1. Atrankos vietos atranka Žemės paviršiaus augalijos vertinimas bus atliekamas nuolatinio stebėjimo apskaitos bareliuose. Žemės paviršiaus augalijos vertinimui pasirinkta vieta turi būti tipiška apskaitos barelio vieta. Siekiant gauti statistinį rezultatą, gali būti naudojami keli atrankos objektai. Valstybės narės gali laisvai pasirinkti atrankos objektų skaičių ir formą. Jei apskaitos barelis aptvertas, atrankos objektai turi būti išdėstyti už aptvaro. Be to, gali būti vertinami ir atrankos objektai, esantys aptvaro viduje. Turi būti vengiama paveiktų vietų (pvz.: įgriovų, dirvožemio tirpalų stebėjimo vietų, išmintų takų). Atrankos objektų buvimo vieta turi būti pažymėta nuolatiniu ženklu. Tikslų žymėjimo metodą leidžiama nustatyti valstybei narei, tačiau naudojamos medžiagos, siekiant išvengti užterštumo, turi būti inertinės. II.2. Bendro pobūdžio informacija Renkama tokia bendra informacija: - apskaitos barelio numeris, - atrankos ir analizės data, - aptvaras, - visas plotas, iš kurio buvo imti mėginiai, - informacija apie bendrą žemės paviršiaus augalijos sluoksnį (paplitimą), krūmų ir žolynų sluoksnį (paplitimą ir vidutinį aukštį) ir samanų sluoksnį (paplitimą). II.3. Rūšies gausumo arba paplitimo matavimas Atliekant vertinimus valstybėms narėms leidžiama laisvai pasirinkti savo matavimo sistemą, jei ją galima tiesiogiai perskaičiuoti į paplitimo procentą nuo 0,01 % (labai reta rūšis) iki 100 % (absoliutus paplitimas). II.4. Rūšys Į vertinimą turi būti įtraukti visi žiediniai augalai, indiniai sporiniai augalai ir svarbiausios dirvinių samanų (briofitų) rūšys. Rekomenduojama įtraukti dirvines kerpes. Nedirvinės rūšys ir grybeliai gali būti žymimi pasirinktinai. Nomenklatūra parengiama pagal Flora Europaea sąrašą. Tuomet, kai Flora Europaea negalioja, kai turimi tikslesni taksonominiai įvertinimai, atitinkamas NFC gali parengti šio standartinio rūšių sąrašo papildymą. Komisija informuojama apie šiuos išplėstinius rūšių sąrašus. II.5. Vertinimo dažnumas ir laikas Kas penkeri metai augalijos tyrimai turi būti vykdomi visuose apskaitos bareliuose. Rekomenduojama atlikti žemės paviršiaus augalijos vertinimą kasmet tam tikrame plotelių skaičiuje (pavyzdžiui, 10 % visų plotelių). Jei yra sezoniškai kompleksiška augmenijos sudėtis, gali būti reikalinga atlikti antrąjį vertinimą per metus, kad būtų galima visapusiškai įvertinti augalijos paplitimą. Vėlesni žemės paviršiaus augalijos vertinimai atliekami maždaug tuo pačiu metų laiku. II.6. Analizė ir pateikimas Įvertinta informacija apie atrankos objektus susisteminama apskaitos barelio lygiu. Kai buvo vertinami aptvaro viduje ir aptvaro išorėje esantys atrankos objektai, sudaromi du rinkiniai. Žemės paviršiaus augalijos vertinimo rezultatai nustatytu formatu, kuris nurodytas 10a ir 10b formose, kasmet perduodami Komisijai (laikmenos specifikacija XX1996.PLV ir XX1996.VEM). Pateikiant žemės paviršiaus augalijos vertinimo rezultatus apskaitos barelio lygiu nurodoma: apskaitos barelio/kontrolės numeris, apskaitos barelio koordinatės, aptvaras ir informacija apie pagrindinius sluoksnius. Vertinimo lygmens informacijoje nurodoma: apskaitos barelio/kontrolės numeris, standartinis rūšies kodas iš aštuonių raidžių santrumpos, kuris nurodytas pridedame sąraše arba išplėstiniame papildomų rūšių sąraše, taip pat ir paplitimo rodiklis, išreikštas procentais apskaitos barelio lygiu. III. Su duomenimis pateikiama informacija III.1. Su duomenimis pateikiama informacija apie taikomus metodus (DAR-Q) Atskirame dokumente pateikiama smulki informacija apie: - atrankos objektų išsidėstymą (dalinių apskaitos barelių skaičius ir plotas), - naudotų sluoksnių apibūdinimą (samanų, žolynų, krūmų, medžių), - taikytus matus ir šių matų pavertimą į procentus, - nukrypimus nuo standartinio rūšių sąrašo ir jų kodus, - sistemizavimo metodus, taikomus gauti apskaitos barelio lygmens informacijai. Rekomenduojama pateikti šią informaciją Komisijai naudojant C priede nurodytas DAR anketas. III.2. Su duomenimis pateikiama ataskaita apie nukrypimą nuo standartinių metodų (DAR) Bet koks svarbus nukrypimas nuo standartų, kuris galėjo įtakoti vertinimą, ir visi įvykę susiję trukdymai fiksuojami ir apie juos pranešama atskirai. III.3. Su duomenimis perduodama informacija apie vertinimą ir aiškinimą (metinė pažangos ataskaita) Informacija apie žemės paviršiaus augalijos duomenų vertinimus ir aiškinimus (sykiu su kitais duomenimis arba atskirai) perduodama Komisijai kaip metinė pažangos ataskaita. +++++ TIFF +++++ +++++ TIFF +++++ " --------------------------------------------------